    Kò sí ẹni tí ó wà ní òde ayé yìí tí kò ní àgbélèbú tirẹ̀. Àgbélèbú kìí sii tilẹ̀ fi ibì kan rere sílẹ̀ ni igbá kejì mi, Ayédèrúẹ̀dá. Mo rò pé ẹ o ranti irú ọ̀rọ̀ burúkú tí ó sọ níwájú Òmùgọ́diméjì ọba ìlú àwọnn Èdìdàrẹ́ ẹ ó sàkíyèsí pé ọ̀rọ̀ rẹ̀ kò ju àti fi wa ojú Òmùgọ́diméjì mọ́ra lọ. Ayédèrú-ẹ̀dá jẹ́ ẹnikan tí a lè wí pé ó ti kọ́ ilé fún rìkíṣí ni agbárí, tí ó ti fún àgàbàgebè ní iyààrá, tí òun àti wọ̀bíà jọ ń fi ọwọ́ kọ́ ọwọ́ rìn kiri. Ó mọ ọ̀nà rìkíṣí lọ́pọ̀pọpọ̀, o sì mọ̀ ọ́ tó bẹ́ẹ̀ tí ó jẹ́ pé bí o ń pa ènìyàn lọ báyìí olúwarẹ̀ yóò máa wí pé kò sí ọ̀rẹ́ òun tí ó to o.
    Ko si eni ti o wa ni ode aye yii ti ko ni agbelebu tire. Agbelebu kii sii tile fi ibi kan rere sile ni igba keji mi, Ayederueda. Mo ro pe e o ranti iru oro buruku ti o so niwaju Omugodimeji oba ilu awonn Edidare e o sakiyesi pe oro re ko ju ati fi wa oju Omugodimeji mora lo. Ayederu-eda je enikan ti a le wi pe o ti ko ile fun rikisi ni agbari, ti o ti fun agabagebe ni iyaara, ti oun ati wobia jo n fi owo ko owo rin kiri. O mo ona rikisi lopopopo, o si mo o to bee ti o je pe bi o n pa eniyan lo bayii oluware yoo maa wi pe ko si ore oun ti o to o.